(sendes udelukkende pr. mail)

Kære Bella Vista medejer:

Forud for generalforsamlingen på torsdag fremsendes vedlagt – i tre separate filer – yderligere materiale:

A:

Familien Assing, Bellevuevej 3, 1 har til bestyrelsen fremsendt en længere redegørelse og anmodning vedrørende trafikforholdene på Bellevuevej og Strandvejen – henvendelsen vedlægges til orientering.

Punktet er ikke på dagsordenen, og vi har indtil videre oplyst, at den kommende bestyrelse må se på emnet.

B:

Revisionsfirmaet ”Kreston, CM”, som løbende har bistået bestyrelsen, har udarbejdet vedlagte oversigt over de renoveringsudgifter, der i årene **2015-2018** ikke er ført over den almindelige vedligeholdelseskonto, men i årsrapporterne henført under ”projektomkostninger”. Bestyrelsen vil ved GF anmode om at Revisionsfirmaet Kreston CM fremover skal være foreningens revisor, og regnskabet vil blive gennemgået nærmere i forlængelse af beretningen.

Med venlig hilsen

Bestyrelsen

Henrik Nehammer, Charlotte Hartvig, Flemming Hedemark, Egon Hedegaard, Per Olesen, Allan Bager og Andreas Karberg.